b'\n_START_ARTICLE_\nPeter Agre\n_START_SECTION_\nBiografia\n_START_PARAGRAPH_\nVa n\xc3\xa9ixer el 30 de gener de 1949 a la ciutat de Northfield, situada a l\'estat nord-americ\xc3\xa0 de Minnesota. Va estudiar biologia a l\'Augsburg College de Minneapolis, realitzant un master el 1974 a la Universitat Johns Hopkins de Baltimore, d\'on fou professor des de 1981. Des de 2005 \xc3\xa9s vicerector de la Universitat Duke.\n_START_SECTION_\nRecerca cient\xc3\xadfica\n_START_PARAGRAPH_\nInteressat en les caracter\xc3\xadstiques de la membrana cel\xc2\xb7lular, treball\xc3\xa0 en la recerca de l\'aquapor\xc3\xad, una prote\xc3\xafna integral que forma part dels porus de la membrana i que \xc3\xa9s permeable a l\'aigua, mitjan\xc3\xa7ant la t\xc3\xa8cnica del "canal d\'aigua"._NEWLINE_L\'any 2003 fou guardonat amb el Premi Nobel de Qu\xc3\xadmica juntament amb Roderick MacKinnon. Ambd\xc3\xb3s cient\xc3\xadfics foren guardonats pels descobriments referents als canals en membranes cel\xc2\xb7lulars, si b\xc3\xa9 Agre ho fou especialment pel descobriment del canal d\'aigua, i MacKinnon pels estudis estructurals i mec\xc3\xa0nics dels canals i\xc3\xb2nics.'